pythainlp/thai-wiki-dataset-v3 huggingface dataset:
การแข่งขันคณิตศาสตร์โลก ระหว่างประเทศ

การแข่งขันคณิตศาสตร์โลก ระหว่างประเทศ (Invitational World Youth Mathematics Inter-city Competition: IWYMIC) เป็นการแข่งขันคณิตศาสตร์ระดับมัธยมศึกษาตอนต้นของประเทศในทวีปเอเชีย จัดขึ้นครั้งแรกที่เมืองเกาซุง ประเทศไต้หวัน ในปี พ.ศ. 2542 ในปี พ.ศ. 2546 ได้มีการงดการแข่งขันเนื่องจากการแพร่ระบาดของโรคทางเดินหายใจเฉียบพลันรุนแรง หรือโรคซาร์ส ในการแข่งขันครั้งที่ 8 ที่เมืองฉางชุน ประเทศจีน มีทีมเข้าร่วมการแข่งขันทั้งหมด 65 ทีมทั้งจากประเทศแคนาดา ประเทศสหรัฐอเมริกา ประเทศอิหร่าน และประเทศแอฟริกาใต้ ในการแข่งขันครั้งที่ 8 ซึ่งจัดขึ้น ณ จังหวัดเชียงใหม่ ประเทศไทย มีประเทศเข้าร่วมการแข่งขันทั้งหมด 25 ประเทศจากทวีปเอเชีย ทวีปโอเชียเนีย ทวีปยุโรป และทวีปแอฟริกา โดยนายสมชาย วงศ์สวัสดิ์ นายกรัฐมนตรีของประเทศไทย และนายศรีเมือง เจริญสิริ รัฐมนตรีว่าการกระทรวงศึกษาธิการได้ให้เกียรติไปเป็นประธานในพิธีเปิดการแข่งขัน แสดงให้เห็นถึงความสำคัญของการแข่งขันคณิตศาสตร์โลก ระหว่างประเทศ
== การแข่งขัน ==
การแข่งขันแบ่งเป็นทั้งหมด 2 ประเภทได้แก่
การแข่งขันประเภทบุคคล
การแข่งขันประเภทบุคคลมีข้อสอบจำนวนทั้งหมด 15 ข้อ แบ่งเป็น 2 ตอน คะแนนเต็ม 120 คะแนน ใช้เวลาในการสอบแข่งขัน 120 นาที โดยตอนที่ 1 จำนวน 12 ข้อ ไม่ต้องแสดงวิธีทำ ส่วนตอนที่ 2 จำนวน 3 ข้อ แสดงวิธีทำ
การแข่งขันประเภททีม
แบ่งทีมการแข่งขันออกเป็นสายสีต่างๆ ข้อสอบจำนวน 10 ข้อ (แสดงวิธีทำทุกข้อ) คะแนนเต็ม 400 คะแนน ใช้เวลาในการสอบแข่งขัน 60 นาที โดยมีเงื่อนไขว่า 10 นาทีแรกสมาชิกในทีมสามารถปรึกษาและแบ่งข้อสอบกันทำ อีก 50 นาที ทำข้อสอบโดยไม่ปรึกษากัน
== รางวัล ==
การแข่งขันฯ จะมีการมอบเกียรติบัตรให้แก่ผู้เข้าร่วมการแข่งขันทุกคน แบ่งรางวัลออกเป็น 4 ประเภทได้แก่
รางวัลประเภทบุคคล (Individual Award)
มีเหรียญรางวัล 3 ชนิด ได้แก่เหรียญทอง เหรียญเงิน และเหรียญทองแดง โดยอัตราส่วนของผู้เข้าแข่งขันที่ได้รับเหรียญทองต่อผู้เข้าแข่งขันที่ได้รับเหรียญเงินต่อผู้เข้าแข่งขันที่เข้ารับเหรียญทองแดงคิดเป็นอัตราส่วน 1:2:3 โดยมีข้อสอบจำนวนทั้งหมด 15 ข้อ แบ่งเป็น 2 ตอน คะแนนเต็ม 120 คะแนน ใช้เวลาในการสอบแข่งขัน 120 นาที โดยตอนที่ 1 จำนวน 12 ข้อ ไม่ต้องแสดงวิธีทำ ส่วนตอนที่ 2 จำนวน 3 ข้อ แสดงวิธีทำ
รางวัลประเภททีม (Team award)
แบ่งเป็นเหรียญทอง เหรียญเงิน และเหรียญทองแดง โดยจะมอบให้ 3 ทีมที่มีคะแนนสูงสุดในแต่ละสาย
รางวัลคะแนนรวมสูงสุด (Highest Total Score Award)
ผู้ที่ได้คะแนนรวมสูงสุดจะได้รับรางวัลชนะเลิศอันดับ 1 สำหรับรางวัลรองชนะเลิศอันดับ 1 รางวัลรองชนะเลิศอันดับ 2 และรางวัลประกาศเกียรติคุณ จะมอบให้แก่ผู้เข้าแข่งขันตามลำดับของคะแนนรวม
รางวัลพิเศษ (Special Award)
มอบให้แก่ทีมที่แสดงการแสดงวัฒนธรรมประจำชาติได้ดีที่สุดในช่วงเย็นของการแข่งขัน และยังมีรางวัลสำหรับความสามัคคีและความมีมิตรภาพของแต่ละทีมอีกด้วย
== สถานที่จัดการแข่งขัน ==
== แหล่งข้อมูลอื่น ==
เว็บไซต์หลักการแข่งขันฯ
เว็บไซต์การแข่งขันฯ ครั้งที่ 4 
เว็บไซต์การแข่งขันฯ ครั้งที่ 7
เว็บไซต์การแข่งขันฯ ครั้งที่ 9 
การแข่งขันคณิตศาสตร์
ภาษามอแกลน

ภาษามอแกลน (Moklen) เป็นภาษาในตระกูลออสโตรนีเชียน ซึ่งพูดอยู่ทางตะวันตกเฉียงใต้ของประเทศไทย ตั้งแต่จังหวัดภูเก็ตถึงจังหวัดพังงา มีผู้พูดราว 1,500  (พ.ศ. 2527) – 4,000 คน (พ.ศ. 2543) ได้รับอิทธิพลจากภาษากลุ่มมอญ-เขมรและภาษาไทยมาก
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มอแกลน
ภาษามอแกน

ภาษามอแกน (Moken) หรือภาษามอเก็น ภาษาเมาเก็น ภาษาบาซิง หรือ เซลุง, ซาลอง, ซะโลน และชาวเกาะ เป็นภาษาในตระกูลภาษาออสโตรนีเชียน ภาษากลุ่มมาลาโย-โพลีเนเซีย สาขามาเลย์อิกซึ่งพูดกันทางใต้ของประเทศพม่าลงมา ตั้งแต่เมืองมะริดลงมาทางใต้ พบมากในบริเวณเกาะของพม่าภาคใต้และคาบสมุทรเมกุย (ประมาณ 7,000 คน) ไปจนถึงจังหวัดระนอง จังหวัดพังงา จังหวัดภูเก็ต จังหวัดกระบี่ ของประเทศไทย
ใกล้เคียงกับภาษามอเกลน และมีความสัมพันธ์กับภาษาอูรักลาโอ้ย เรียงประโยคแบบประธาน-กริยา-กรรม เป็นชาวประมง ใช้ชีวิตส่วนใหญ่อยู่ในเรือ นับถือความเชื่อดั้งเดิมหรือเป็นมุสลิม
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มอแกน
มอแกน
ไชยา สุริยัน

ไชยา สุริยัน หรือชื่อจริง หม่อมหลวงอภิรัฐ จรูญโรจน์ (7 มิถุนายน พ.ศ. 2477 - 26 ตุลาคม พ.ศ. 2533) นักแสดงเจ้าบทบาท เจ้าของรางวัลตุ๊กตาทอง นักแสดงนำชายยอดเยี่ยม 3 ปี ซ้อน ระหว่างปี พ.ศ. 2505 - พ.ศ. 2507
==ประวัติ==
ไชยา สุริยัน เป็นบุตรชายของหม่อมราชวงศ์เจริญ จรูญโรจน์ และคุณระเบียบ จรูญโรจน์ ณ อยุธยา มีพี่สาว 1 คน คือ หม่อมหลวงบุญสนอง จรูญโรจน์ เข้าสู่วงการโดยการชักนำของสุรพงศ์ โปร่งมณี และศิริ ศิริจินดา แสดงภาพยนตร์เรื่องแรกคือ "เห่าดง" บทประพันธ์เรื่องแรกของพนมเทียนคู่กับอมรา อัศวนนท์ เมื่อ พ.ศ. 2500
ไชยาได้สมรสกับเทียมแข กุญชร ณ อยุธยา บุตรสาวของหม่อมหลวงขาบ กุญชร มีบุตรหญิงชายด้วยกัน 3 คนและถึงแก่กรรมด้วยโรคมะเร็ง เมื่อวันที่ 26 ตุลาคม พ.ศ. 2533 อายุ 56 ปี มีพิธีพระราชทานเพลิงศพ ณ วัดเทพศิรินทราวาสราชวรวิหาร
== รางวัล ==
ไชยา สุริยัน เป็นพระเอกคนแรกที่ได้รับรางวัลตุ๊กตาทอง 3 ปีซ้อน
ได้รางวัลตุ๊กตาทอง ครั้งที่ 5 ประจำปี พ.ศ. 2505 จากเรื่อง "เรือนแพ" คู่กับมาเรีย จาง (ดาราของชอว์ บราเดอร์ส)
ได้รางวัลตุ๊กตาทอง ครั้งที่ 6 ประจำปี พ.ศ. 2506 จากเรื่อง "ภูติพิศวาส"  คู่กับเพชรา เชาวราษฎร์
ได้รางวัลตุ๊กตาทอง ครั้งที่ 7 ประจำปี พ.ศ. 2507 จากเรื่อง "ธนูทอง"  คู่กับพิศมัย วิไลศักดิ์
== ผลงานภาพยนตร์ ==
ฟ้าคะนอง (2513) รับบท พี่ใหญ่ (กีรติ)
โทน (2513) รับบท โทน / เปิ่น
ค่าของคน (2514) รับบท ลักษณ์
ราชินีบอด (2514)
วิมานสีทอง (2514) รับบท วิมาน พรหมอินทร์
กว่าจะรักกันได้ (2514) รับบท ปวุติ
สะใภ้หัวนอก (2514) รับบท รังสรรค์
ไอ้หนุ่มบ้านนา (2514)
ดาบคู่สะท้านโลกันต์ (2514) รับบท ซีเหวิน
รุ้งทอง (2514) รับบท ชิงชัย
ยั่วรัก (2514)
น้องนางบ้านนา (2514)
นางฟ้าชาตรี (2515)
นี่แหละรัก (2515) รับบท คัมภีร์
หยาดฝน (2515)
วิวาห์ลูกทุ่ง (2515) รับบท เศก
ขวัญใจลูกทุ่ง (2515) รับบท โชติ
ธนูสวาท (2516) รับบท อิสรา นฤบดี
ผาเวียงทอง (2516)
พรานเพชฌฆาต (2516) รับบท นนท์
แหวนทองเหลือง (2516) รับบท กฤษฎา ดำรงค์พร
มหาอุตม์ (2519) รับบท เด่น นาดอน
แซ่บ (2519) รับบท วิออกเห็นลม
คมเฉือนคม (2519) รับบท แดง โพธิ์ดำ
หัวใจที่ไม่อยากเต้น (2520)
ขยี้มือปืน (2520)
สืบยัดไส้ (2521)
พ่อเสือลูกสิงห์ (2521)
มรกตดำ (2526) รับบท ไชยา
นักเลงร้อยคม (2526)
เหยี่ยวดง (2526)
อั้งยี่ (2526)
เพลิงพิศวาส (2527) รับบท พ่อเลี้ยง
สาวบัวตอง (2527)
นักเพลงผู้ยิ่งใหญ่ (2527) รับบท ไชยา
ลวดหนาม (2527)
ไอ้โหด.375 (2527) รับบท ฉัตร
พูดด้วยปืน (2527) รับบท อาเขต
ปืนประกาศิต (2527)
สวัสดีความรัก (2528)
ขุมทองแม่น้ำแคว (2528)
3 สิงห์เมืองนคร (2528)
เปิดบัญชีฆ่า (2529) รับบท ไชยันต์
วายร้าย 4 คิงส์ (2529) รับบท หัวหน้าตำรวจ
พรานภูเขา (2530)
ปล้นข้ามโลก (2530) รับบท ประสงค์
== ละครโทรทัศน์ ==
ดั่งดาวเดือน ช่อง 9 (2522)
== ผลงานกำกับภาพยนตร์ ==
ธนูสวาท (2516)
งิ้วราย (2518)
สาวบัวตอง (2527)
== ผลงานกำกับละคร ==
พ่อเสือลูกสิงห์ (2521)
== ลำดับสาแหรก ==
== อ้างอิง ==
ชีวประวัติจากกระทู้ forumDetail 1 
ชีวประวัติจากกระทู้ forumDetail 2 
หม่อมหลวง
นักแสดงชาวไทย
นักแสดงภาพยนตร์ชาวไทย
ผู้กำกับภาพยนตร์ชาวไทย
เสียชีวิตจากมะเร็ง
นักแสดงชายชาวไทยในศตวรรษที่ 20
ราชสกุลจรูญโรจน์
แฟนตาเซีย (ดนตรี)

แฟนตาเชีย ( fantasia บางครั้งสะกดเป็น fantasy, fancy) หรือ ฟ็องแตซี (fantaisie) เป็นบทเพลงบรรเลงที่ประพันธ์ขึ้นตามอารมณ์และความคิดของคีตกวีที่ไม่มีรูปแบบฉันทลักษณ์ตายตัว คีตกวีอาจนำทำนองเบ็ดเตล็ดที่นิยมกันมาจัดลำดับ ปรุงแต่ง เปลี่ยนแปลง เปลี่ยนเครื่องดนตรีเพื่อให้ถูกใจผู้ฟัง
ตัวอย่างเพลงประเภท Fantasia
Fantasia - Impromptu in C-sharp minor, Op.66 - Chopin
Fantasia and Fugue in G minor for Organ - Bach
Hungarian Fantasy for Piano and Orchestra - Liszt
คำศัพท์ดนตรี
มินูเอ็ต

มินูเอ็ต (อังกฤษ: minuet) หรือ เมนูเอ็ต (ฝรั่งเศส: menuet)คำว่า มินูเอ็ต มาจากคำว่า Menu ภาษาละติน Munutus ซึ่งแปลว่า "เล็ก ๆ" เพราะมินูเอ็ตเป็นเพลงขนาดเล็กเล่นตามราชสำนัก  มีอัตราจังหวะ 3/4 คล้ายเพลงวอลซ์  ฌอง แบปติสท์ ลุลลี ซึ่งเป็นผู้ริเริ่มนำเพลงจังหวะมินูเอ็ตมาใช้ แล้วมินูเอ็ตก็ได้รับความนิยมในหมู่ขุนนาง การเต้นรำมินูเอ็ตนั้น จะให้นักเต้นรำเลือกคู่ แล้วก็เต้นรำกันไปตามจังหวะของเพลง
แล้วจากนั้น โยฮันน์ เซบาสเตียน บาคและจอร์จ เฟรดริก ฮันเดลได้ยืมความคิดแล้วมาแต่งในฉบับของตัวเอง เพลงมินูเอ็ตก็จะเป็นแบบยุคบาโรค โดยมีอัตราจังหวะ 3/8 หรือ 6/8 เพลงมินูเอ็ตจะเป็นเพลงประกอบตอนท้าย ๆ ของเพลงโอเวอเจอร์ของอิตาลีด้วย ผลงานมินูเอ็ตของบาค ปรากฏอยู่ใน Orchestral Suite โดยบางบทจะมีเพลงเต้นรำมินูเอ็ตรวมอยู่ด้วย
มินูเอ็ตได้รับความนิยมจนถึงยุคคลาสสิกได้มีการปฏิวัติทางดนตรีอย่างมาก ได้มีแนวคิดใหม่ ๆ โดยการใช้มินูเอ็ตเป็นท่อนที่ 3 ในซิมโฟนี  โดย โยเซฟ ไฮเดิน ได้วางรากฐานของดนตรีประเภทคอนแชร์โต้ ซิมโฟนีและโซนาต้า โดยให้ท่อนที่ 3 ใช้ทำนองเพลงแบบมินูเอ็ต โมซาร์ทก็ได้นำความคิดของไฮเดินมาใช้เหมือนกัน  แต่ต่อมาในยุคของ
เบโธเฟ่นที่กำลังจะเข้าสู่ยุคโรแมนติก เบโธเฟ่นได้เปลี่ยนแปลงให้ท่อนที่ 3 จากลักษณะมินูเอ็ตเป็นรอนโด้หรือสแกร์โซแทน  หลังจากนั้นมาความคิดของเบโธเฟ่นก็เป็นที่นิยม
มินูเอ็ตที่มีชื่อเสียง คือ Menuet BWV 113-116 ของบาค มินูเอ็ตของลุยจิ บอคเคอรินี่(Luigi Boccherini) และบางช่วงในอุปรากรเรื่องดอน โจวานนี ของโมซาร์ท
คำศัพท์ดนตรี
การเต้นรำ
ฮวงเช็งเอี๊ยง

ฮวงเช็งเอี๊ยง หรือ ฟงชิงหยาง คือผู้อาวุโส ฝ่ายกระบี่ของสำนักหัวซาน เป็นผู้ถ่ายทอดวิชาเก้ากระบี่เดียวดาย หรือ เก้ากระบี่ต๊กโกว ให้กับเล่งฮู้ชงตัวเอกของเรื่อง ประวัติความเป็นมาของฮวงเช็งเอี๊ยงในการฝึกกระบี่เก้าเดียวดายนั้นไม่แน่ชัดแต่สันนิษฐานว่าได้จากการพบบันทึกของผู้คิดค้น ต๊กโกวคิ้วป้าย แล้วนำมาศึกษาเอง เนื่องจากสำนักหัวซานมีความขัดแย้งกันเองในสำนักจนแตกเป็น 2 ฝ่ายคือ สายกระบี่ และสายลมปราณ สายกระบี่มุ่งเน้นในท่วงท่าวิชากระบี่เป็นหลัก ส่วนสายปราณมุ่งเน้นในความสมบูรณ์ของปราณเป็นสำคัญเพื่อเสริมอานุภาพของท่ากระบี่
ฮวงเช็งเอี๊ยงมีฝีมือเป็นที่เกรงขามของฝ่ายลมปราณ ฝ่ายลมปราณจึงออกอุบายใช้แผนสาวงามล่อลวงฮวงเช็งเอี๊ยงโดยผู้อาวุโสฝ่ายลมปราณซัดผ่ามือใส่จนตกหน้าผา ในคืนวันเกิดศึกใหญ่ซึ่งยอดฝีมือทั้ง 2 ฝ่ายต่างล้มตายลงเป็นอันมาก เป็นเหตุให้สำนักหัวซานเสื่อมโทรมลง หลังจากฮวงเช็งเอี๊ยงรอดชีวิตจากการตกหน้าผาและรู้ความจริงจึงเกิดความเบื่อหน่ายต่อยุทธจักรและเร้นกายที่ผาสำนึกผิด บนหุบเขาหัวซาน
ตัวละครในนิยายกำลังภายใน
ภาษาซุกนี

ภาษาซุกนี เป็นภาษากลุ่มปามีร์ในภาษากลุ่มอิหร่านตะวันออกเฉียงใต้ ใช้ในจังหวัดปกครองตนเองโคร์โน บาดักสถานในทาจิกิสถานและจังหวัดบาดักสถานในอัฟกานิสถาน
==อ้างอิง==
Karamšoev, Dodchudo K. (1988-99). Šugnansko-russkij slovar. 3 vols. Moskva: Nauka. ISBN 5-02-016991-9 (Vol. 2), ISBN 5-02-018101-3 /ISBN 5-02-017858-6 (Vol. 3)
ซุกนี
ซุกนี
ภาษากินเนารี

ภาษากินเนารีหรือภาษากาเนารี ภาษากานอร์ ภาษาโกโอนาวูร์ หรือ ภาษากูนาวาร์เป็นตระกูลภาษาย่อยทิเบต-พม่าใช้พูดในตำบลกินเนาร์ รัฐหิมาจัลประเทศ มีผู้พูดเป็นภาษาแม่ราว 49,000 คน
กินเนารี
Kanor
ภาษาเนเดบัง

ภาษาเนเดบัง เป็นภาษากลุ่มปาปวนใช้พูดในหมู่บ้านบาลุนกาดาและบัวลังทางตะวันออกของเกาะปันตาร์ ประเทศอินโดนีเซีย และในอาอีร์ ปานัส ภาษานี้มีชื่อเรียกว่า กลามู หมายถึงเผ่า (ตรงกับภาษาอินโดนีเซีย: ซูกู) ชาวกลามูอพยพมาจากเนเดบังมายังบริเวณที่อยู่ในปัจจุบันก่อนอินโดนีเซียได้รับเอกราช ประมาณ พ.ศ. 2473 ศาสนามีบทบาทสำคัญต่อสถานะสังคมและการเปลี่ยนแปลงของภาษา ชาวกลามูในบาลุนบาดาเป็นชาวคริสต์ในขณะที่กลุ่มที่อยู่ในบัวลังและ อาอีร์ ปานัส เป็นมุสลิม และมีกลุ่มผู้อพยพที่พูดภาษาตระกูลออสโตรนีเซียนที่อพยพมาจากบารานูซารวมอยู่ด้วย ภาษาเนเดบังเป็นภาษาที่ใกล้ตาย ไม่ใคร่มีการใช้ในชีวิตประจำวัน แม้แต่ในบ้าน ชนส่วนใหญ่ในบาลุนกาดาหันไปพูดภาษาอินโดนีเซีย ส่วนในอาอีร์ ปานัสหันไปพูดภาษาอลอร์สำเนียงบารานูซา ผู้พูดภาษาเนเดบังเหลือน้อยกว่า 200 คน โดยคนที่มีอายุน้อยสุดคือ 50 ปี
==อ้างอิง==
Grimes, Charles E., Tom Therik, Barbara Dix Grimes & Max Jacob. 1997. A guide to the people and languages of Nusa Tenggara. (Paradigma series B 1). Kupang, Indonesia: Universitas Kristen Artha Wacana and Alfa Omega Foundation.
Stokhof, W. A. L. 1975. Preliminary notes on the Alor and Pantar languages (East Indonesia). (Pacific Linguistics B-43). Canberra: Australian National University
นแดบัง
ภาษาน่าซี

ภาษาน่าซีเป็นภาษากลุ่มจีน-ทิเบต มีผู้พูดราว 300,000 คน ในลี่เจียง มณฑลยูนนาน ในพ.ศ. 2543 พบผู้พูดภาษานี้ 308,839 คน ในจำนวนนี้ 100,000 คน พูดได้ภาษาเดียว อีกราว 170,000 คน พูดภาษาจีน ภาษาทิเบต หรือภาษาไป๋ เป็นภาษาที่สอง ผู้พูดเกือบทั้งหมดอาศัยอยู่ในยูนนาน ส่วนน้อยอยู่ในทิเบต และมีความเป็นไปได้ที่จะมีผู้พูดภาษานี้ในพม่า เป็นภาษาที่มีการใช้แพร่หลาย มีราว 75,000 คนที่ใช้ภาษานี้ในรัฐบาลท้องถิ่น โรงเรียน และตลาด สื่อในเขตปกครองตนเองทั้งหมดเป็นภาษาน่าซี ภาษานี้เขียนด้วยอักษรตงบา ซึ่งเป็นอักษรน่าซีชนิดหนึ่ง อักษรละตินหรืออักษรกีบา
ภาษานี้มี 3 สำเนียงคือ ลี่เจียง ลาเปา และลูเตียน สำเนียงลี่เจียงที่ใช้พูดทางตะวันตกเป็นสำเนียงมาตรฐาน ผู้พูดภาษานี้เรียกตนเองว่า นาคี ซึ่งใช้แทนชื่อเดิมคือ โมโซ
== อ้างอิง ==
Chen Jia-Ying. 1994. "The Naxi language." In Stuart R. Milliken (ed.) , SIL occasional papers on the minority languages of China 1 , 25-35: Summer Institute of Linguistics.
Gordon, Raymond G., Jr. (ed.) , 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
น่าซี
ภาษาไป๋

ภาษาไป๋ (ไป๋: Baip‧ngvp‧zix; ) เป็นภาษาที่ใช้พูดในมณฑลยูนนาน ประเทศจีน มีผู้พูดมากกว่าล้านคน แบ่งได้เป็นสามสำเนียงหลัก เป็นภาษาที่มีเสียงวรรณยุกต์และมีสระมาก ไม่มีระบบการเขียนเป็นของตนเอง อยู่ในตระกูลทิเบต-พม่า มีคำยืมจากภาษาจีนกลางราว 70% การเรียงประโยคเป็นแบบประธาน-กริยา-กรรม แบบเดียวกับภาษาจีน
==อ้างอิง==
ผลงานที่อ้างอิง
==อ่านเพิ่ม==
Allen, Bryan and Zhang Xia. 2004. Bai Dialect Survey. Yunnan Nationalities Publishing House. . CLDF Dataset at Zenodo: .
Wāng, Fēng. 2013. Báiyǔ yǔ báizú de liúbiàn: Duōjiǎodù jiéhé de shìyě 白語與白族的流變：多角度結合的視野. In Fēng Shí and Gāng Péng, editors, Dàjiāng Dōngqù: Wāng Shìyuán Jiàoshòu Bāshísuì Hèshòu Wénjí. 大江東去：王士元教授八十歲賀壽文集. City University of Hong Kong Press.
Xú, Lín and Yǎnsūn Zhào. 1984. Báiyǔ Jiǎnzhì 白语简志. Mínzú Chūbǎnshè.
Yuán, Míngjūn. 2006. Hànbáiyǔ diàochá yánjiū 汉白语调查研究. Zhōngguó Wénshǐ Chūbǎnshè.
Zhào, Yǎnsūn and Lín Xú. 1996. Bái-Hàn Cídiǎn 白汉词典. Sìchuān Mínzú Chūbǎnshè.
Dali Prefecture Bai Cultural Studies Editorical Committee [大理白族自治洲白族文化研究所编]. 2008. Dali series: Bai language, vol. 3: Vocabulary of the dialects of the Bai people [大理丛书·白语篇 卷3 白族方言词汇]. Kunming: Yunnan People's Press [云南民族出版社].  [Contains word lists of 33 Bai language datapoints.]
==แหล่งข้อมูลอื่น==
Bai basic lexicon at the Global Lexicostatistical Database
ไป๋
ไป๋
เทนนิสยูเอสโอเพน

การแข่งขันเทนนิสยูเอสโอเพน (U.S.Open หรือ US Open) เป็นการแข่งขันเทนนิสแกรนด์สแลมรายการสุดท้ายของปี จัดขึ้นที่ฟลัชชิง เมโดว์ ในนครนิวยอร์ก สหรัฐอเมริกา ในเดือนสิงหาคมถึงกันยายนของทุกปี ในช่วงเวลาสองสัปดาห์(หนึ่งสัปดาห์ก่อนและหลังสุดสัปดาห์แรงงานของสหรัฐฯ) ปัจจุบันแข่งขันบนฮาร์ดคอร์ท และเป็นการแข่งขันแกรนด์สแลมรายการเดียวที่เซตสุดท้ายใช้ไทเบรกตัดสิน ยูเอสโอเพนเริ่มจัดการแข่งขันครั้งแรกในเดือนสิงหาคม ค.ศ. 1881 โดยครั้งแรกมีการแข่งขันชายเดี่ยวเพียงประเภทเดียว
พื้นผิวที่ใช้แข่งขันมีการเปลี่ยนแปลงมาแล้วสามครั้ง เริ่มจากแข่งขันบนคอร์ทหญ้า เปลี่ยนมาใช้คอร์ทดินในปี 1975 ต่อมาในปี 1978 การแข่งขันย้ายมาจัดที่ ฟลัชชิง เมโดว์ จึงมีการเปลี่ยนมาแข่งขันบนฮาร์ดคอร์ท (พื้นคอร์ทที่ใช้ในการแข่งขันมีชื่อเรียกว่า DecoTurf Hardcourt) จิมมี คอนเนอร์ส เป็นนักเทนนิสคนเดียวที่ชนะเลิศยูเอสโอเพนทั้งสามพื้นผิวคอร์ท
== ทำเนียบผู้ชนะเลิศในการแข่งขันประเภทชายเดี่ยวและหญิงเดี่ยวตั้งแต่ ค.ศ. 2000 ==
{|class=wikitable
! ปี || ชายเดี่ยว || หญิงเดี่ยว
|-
|  2000 ||  มารัต ซาฟิน  ||  วีนัส วิลเลียมส์
|-
|  2001 ||  เลย์ตัน ฮิววิตต์  ||  วีนัส วิลเลียมส์
|-
|  2002 ||  พีท แซมพราส  ||  เซเรนา วิลเลียมส์
|-
|  2003 ||  แอนดี ร็อดดิก ||  จัสติน เอแนง
|-
|  2004 ||  โรเจอร์ เฟเดอเรอร์  ||  สเวทลานา คุซเนทโซวา
|-
|  2005 ||  โรเจอร์ เฟเดอเรอร์  ||  คิม ไคลจ์สเตอร์ส
|-
|  2006 ||  โรเจอร์ เฟเดอเรอร์  ||  มาเรีย ชาราโปวา
|-
|  2007 ||  โรเจอร์ เฟเดอเรอร์  ||  จัสติน เอแนง
|-
|  2008 ||  โรเจอร์ เฟเดอเรอร์  ||  เซเรนา วิลเลียมส์
|-
|  2009 ||  ฮวน มาร์ติน เดล โปโตร  ||  คิม ไคลจ์สเตอร์ส
|-
|  2010 ||  ราฟาเอล นาดาล ||  คิม ไคลจ์สเตอร์ส
|-
|  2011 ||  โนวัค  ยอโควิค ||  สมันตา  สตูเซอร์
|-
|  2012 ||  แอนดี  เมอร์รี ||  เซเรนา  วิลเลียมส์
|-
|  2013 ||  ราฟาเอล นาดาล||  เซเรนา  วิลเลียมส์
|-
|  2014 ||  มาริน ซิลิช||  เซเรนา  วิลเลียมส์
|-
| 2015 ||  โนวัค  ยอโควิค  ||  ฟลาเวีย พาเน็ตต้า
|-
| 2016 ||  สตานิสลาส วาวรินกา ||   แองเจลิค เคร์เบอร์
|-
| 2017 ||  ราฟาเอล นาดาล ||   สโลน สตีเฟ่นส์
|-
| 2018 ||  โนวัค  ยอโควิค  ||    นาโอมิ โอซากะ
|-
|2019
| ราฟาเอล นาดาล
| เบียงกา อันเดรียสคู
|-
|2020
| โดมินิค ธีม
|  นาโอมิ โอซากะ
|-
|2021
| ดานีอิล เมดเวเดฟ
|  เอ็มมา ราดูคานู
|-
|2022
| การ์โลส อัลการัซ
|  อิกา ชฟียอนแต็ก
|}
== ดูเพิ่ม ==
รายชื่อผู้เข้าแข่งขันเทนนิสยูเอสโอเพนรอบชิงชนะเลิศ‎
== แหล่งข้อมูลอื่น ==
เว็บไซต์อย่างเป็นทางการของเทนนิสยูเอสโอเพน
เทนนิส
จังหวัดกัซนี

กัซนี (ดารี: ; ปาทาน: , Ghazni) เป็นหนึ่งใน 34 จังหวัดของประเทศอัฟกานิสถาน ตั้งอยู่ในภาคตะวันออกเฉียงใต้ของประเทศอัฟกานิสถาน ประกอบด้วย 19 อำเภอ และประชากรราว 1.3 ล้านคน มากเป็นอันดับที่ 5 ของประเทศ มีเมืองหลักคือกัซนี ตั้งอยู่บนทางด่วนสายคาบูล-คันดาฮาร์ และมีท่าอากาศยานกัซนีให้บริการเที่ยวบินไปยังเมืองหลวง คาบูล
== อ้างอิง ==
 
จังหวัดของประเทศอัฟกานิสถาน
ชั้นปลากระดูกแข็ง

ปลากระดูกแข็ง (ชั้น: Osteichthyes, Bony fish) จัดอยู่ในอาณาจักรสัตว์ซึ่งอยู่ในไฟลัมคอร์ดาตา เป็นปลาที่จัดอยู่ในชั้น Osteichthyes
พบทั้งในน้ำจืดและน้ำเค็ม โครงร่างภายในเป็นกระดูกแข็งทั้งหมด ก้านครีบอาจเป็นกระดูกอ่อนหรือกระดูกแข็งก็ได้ มีกระดูกสันหลัง ปากอยู่ปลายสุดด้านหน้า มีฟัน ตาขนาดใหญ่ ไม่มีหนังตา ขากรรไกรเจริญดี หายใจด้วยเหงือก มีฝาปิดเหงือก หัวใจมี 2 ห้อง เม็ดเลือดแดงมีนิวเคลียส เส้นประสาทสมองมี 10 คู่ มีถุงรับกลิ่น 1 คู่ แยกเพศ ปฏิสนธิภายนอก ออกลูกเป็นไข่ มีบางชนิดที่ออกลูกเป็นตัว
== การจัดจำแนก ==
ชั้นย่อยแอกติโนเทอริกิไอ เป็นปลาที่มีก้านครีบ แบ่งย่อยได้เป็น
* คอนโดรสไต เป็นปลาโบราณ มีหนวดรอบปาก เช่น ปลาสเตอร์เจียน ซึ่งมีลักษณะคล้ายปลาฉลาม, ปลาแพดเดิลที่มีปากคล้ายปากเป็ด, ปลาที่มีถุงลมคล้ายปอด
* ฮอโลสไต เป็นปลาโบราณที่มีกระดูกสันหลังยกสูงขึ้นไปในครีบ เช่น ปลาการ์ไปค์, ปลาโบว์ฟิน
* เทโลสไต เป็นปลาที่พบส่วนใหญ่ในปัจจุบัน มีถุงลมช่วยในการลอยตัว
ชั้นย่อยครอสโซเทอรีกิไอ มีครีบเป็นติ่งกลม มีถุงลมทำหน้าที่เป็นปอด เป็นบรรพบุรุษของสัตว์ครึ่งบกครึ่งน้ำ ได้แก่ ปลาซีลาแคนท์, ปลามีปอด
== ความแตกต่างระหว่างปลากระดูกอ่อนและปลากระดูกแข็ง ==
{|class="wikitable"
|- style="background:gray; color:white" align=center
| ปลากระดูกอ่อน || ปลากระดูกแข็ง
|-
| โครงสร้างเป็นกระดูกอ่อน มีแคลเซียมสะสมอยู่  ไม่มีเนื้อเยื่อของกระดูก ||โครงกระดูก เกิดจากการสะสมของเซลล์กระดูก
|-
|กระดูกหัวไม่มีร่อง ||กระดูกหัวมีร่อง ประกอบด้วยกระดูกเป็นแผ่นแข็ง
|-
|เหงือกมีเยื่อกั้น ทำให้มีช่องเปิดเหงือก 5-7 คู่ ไม่มีกระดูกปิดเหงือก || เหงือกไม่มีเยื่อกั้น มีช่องเปิดเหงือก 1 คู่ มีกระดูกปิดเหงือก
|-
|เพศผู้มีเดือยหนึ่งคู่ (แคลสเปอร์) ||ไม่มีแคลสเปอร์
|-
|ไม่มีกระเพาะลม ||ส่วนมากมีกระเพาะลม บางอันดับมีปอด  (ปลาปอด)
|-
|มีทวารร่วม ซึ่งเป็นช่องเปิดร่วมของทวารและช่องสืบพันธุ์ ||ไม่มีทวารร่วม มีช่องเปิดของทวาร และช่องสืบพันธุ์แยกกัน
|-
|ลำไส้สั้น มีลักษณะเป็นบันไดเวียนหรือแบบม้วนเสื่อ ||ลำไส้เป็นแบบธรรมดา
|-
|เกล็ดแบบพลาคอยด์เรียงกันเป็นแผ่น (สาก)||เกล็ดมีหลายแบบ บางจำพวกไม่มีเกล็ด
|-
|ครีบไม่มีก้านครีบ มีกระดูกอ่อนพยุง || ครีบมีก้านครีบ อาจเป็นก้านครีบแข็งหรือก้านครีบอ่อน
|-
| ส่วนใหญ่ออกลูกเป็นตัว (เป็นไข่แต่ได้พัฒนาเป็นตัวในท้อง) || ส่วนมากออกลูกเป็นไข่
|-
|บางจำพวกมีสไปราเคิล (ท่อน้ำออก)|| ไม่มีสไปราเคิล
|-
|ไม่มีซอกฟันบนขากรรไกร || มีซอกฟันบนขากรรไกร
|-
|หางเป็นแบบเฮเทอโรเซอคอล ||หางเป็นแบบโฮโมเซอคอล
|-
|กินสัตว์ทั้งสัตว์น้ำและแพลงก์ตอนเป็นอาหารทั้งหมด||กินทั้งสัตว์และพืช
|}
== อ้างอิง ==
มนตรี แก้วเกิด. สัตววิทยา. นครสวรรค์: มหาวิทยาลัยราชภัฏนครสวรรค์. 2554
สัตว์มีแกนสันหลัง
กระดูกแข็ง
มีนวิทยา
ดิสนีย์แชนแนล

บทความนี้เป็นบทความเกี่ยวกับช่องสถานีโทรทัศน์ในสหรัฐอเมริกา สำหรับช่องดิสนีย์แชนแนลที่ฉายในประเทศไทย ดูที่ ดิสนีย์แชนแนลเอเชีย
ดิสนีย์แชนแนล (Disney Channel) เป็นช่องสถานีโทรทัศน์ของสหรัฐอเมริกา ภายใต้การบริหารของบริษัท วอลต์ ดิสนีย์ ซึ่งแพร่ภาพการ์ตูนและภาพยนตร์เป็นหลัก ดิสนีย์แชนแนลเริ่มออกฉายครั้งแรกเมื่อ 18 เมษายน พ.ศ. 2526
นอกจากในสหรัฐอเมริกาแล้ว ดิสนีย์แชนแนล ยังแพร่ภาพในประเทศต่างๆทั่วโลกในรูปแบบของตัวเอง เช่น
ดิสนีย์แชนแนลเอเชียตะวันออกเฉียงใต้ แพร่ภาพในประเทศไทย จีน ญี่ปุ่น เกาหลี ฮ่องกง เวียดนาม อินโดนีเซีย มาเลเซีย สิงคโปร์ ฟิลิปปินส์ บรูไน และกัมพูชา
ดิสนีย์แชนแนลอินเดีย แพร่ภาพในประเทศอินเดีย
ดิสนีย์แชนแนลออสเตรเลีย แพร่ภาพในประเทศออสเตรเลียและนิวซีแลนด์
ดิสนีย์แชนแนลสหราชอาณาจักร แพร่ภาพในสหราชอาณาจักร
ดิสนีย์แชนแนลฝรั่งเศส แพร่ภาพในประเทศฝรั่งเศส
ดิสนีย์แชนแนลอิตาลี แพร่ภาพในประเทศอิตาลี
ดิสนีย์แชนแนลรัสเซีย แพร่ภาพในประเทศรัสเซีย
ดิสนีย์แชนแนลสแกนดิเนเวีย แพร่ภาพในประเทศในกลุ่มสแกนดิเนเวีย
== ดูเพิ่ม ==
ดิสนีย์เอ็กซ์ดี
ดิสนีย์จูเนียร์
 
สถานีโทรทัศน์ในสหรัฐ
สถานีโทรทัศน์เครือข่ายสำหรับเด็กในสหรัฐ
เครือข่ายโทรทัศน์ที่ไม่มีโฆษณาเชิงพาณิชย์
2 หมาหน้าซื่อ

2 หมาหน้าซื่อ (2 Stupid Dogs) เป็นการ์ตูนทีวีแอนิเมชันจากประเทศสหรัฐอเมริกา สร้างโดย Donovan Cook ผลิตโดยแฮนน่า บาร์บีรา (Hanna Barbera) ออกอากาศในประเทศสหรัฐอเมริกาตั้งแต่วันที่ 18 กันยายน พ.ศ. 2536 จนถึง 21 มกราคม พ.ศ. 2538 ทางสถานี TBS Superstation หลังจากถูกยกเลิกแล้วจึงถูกกลับมาฉายซ้ำทางช่องการ์ตูนเน็ตเวิร์ค จนถึงวันที่ 14 มิถุนายน พ.ศ. 2546 ปัจจุบันฉายในช่อง บูมเมอแรง
โครงเรื่องของ 2 หมาหน้าซื่อ เป็นเรื่องราวของสุนัขที่ไม่มีชื่อสองตัว ผจญภัยเรื่องราวไร้สาระต่างๆ (เช่น การพยายามผ่านประตูอัตโนมัติ, การออกตามหาต้นกำเนิดคอร์นเฟลก) ในรูปแบบการ์ตูนตลกแบบจบในตอน โดยแต่ละตอนไม่มีความเกี่ยวเนื่องกัน นอกจากนั้นในเรื่องยังได้มีการ์ตูนแทรกเรื่องสายลับกระรอก (Secret Squirrel) โดยเป็นการนำสายลับกระรอกต้นฉบับมาเปลี่ยนแปลงลายเส้น, ตัวละครและโครงเรื่องใหม่ทั้งหมด
== ตัวละคร ==
สุนัขตัวเล็ก - ให้เสียงพากย์โดย Mark Schiff เป็นสุขนัตตัวเล็กสีน้ำตาล ชอบวิ่งไล่งับลูกบอล กลัวแมวมาก
สุนัขตัวใหญ่ - ให้เสียงพากย์โดย Brad Garrett เป็นสุนัขเลี้ยงแกะตัวสีเทา มีผมปิดลูกตาไว้เสมอ ในบางตอนเขาจะถูกเรียกชื่อ (เช่น จอห์นนี่)
คุณ H (ลงชื่อตอนท้ายว่า Mr.Hollywood) - ผู้ชายร่างใหญ่ มักปรากฏตัวในหลายรูปแบบและหลายบทบาท (คล้ายคลึงกับคนตัวแดงในเรื่องง้องแง้งกับเงอะงะ) มีมุขประจำตัวคือเมื่อเห็นสิ่งที่ผิดมักจะพูดว่า "นั่นน่ารักน่ะ แต่มันผิดดดดดดดด!! (แล้วมักตามด้วยเสียงแตร)
เร้ด (หนูน้อยหมวกแดง) - ให้เสียงพากย์โดย Candi Milo เด็กหญิงตัวเล็กสวมชุดหนูน้อยหมวกแดงแต่สายตาสั้นมากๆ เธอมองสุนัขตัวใหญ่เป็นคุณยายของเธอ เธอมีของกินติดตัวและบอกว่าต้องไปกินที่บ้านคุณยายทำให้สุนัขทั้งสองยอมตามเธอไป
เคนนี่ ฟาวเลอร์ - เด็กแว่นหน้าตาเป๋อเหลอที่หลงรักเด็กผู้หญิงห้องเดียวกันที่ชื่อบัฟฟี่ เป็นคนซุ่มซ่ามและมักถูกอันธพาลประจำห้องชื่อบัซแกล้งตลอดเวลา
แมว - แมวที่มักปรากฏตัวออกมาในหลายๆที่ เมื่อสุนัขตัวเล็กเห็นจะตะโกน แมวววว!! แล้ววิ่งหนีไป สุนัขตัวใหญ่จะเข้ามาเห่าโฮ่ง แมวจะร้องกรี๊ดแล้วตัวแข็งแล้วตกลงมาตามด้วยเสียงแก้วแตก
== รายชื่อตอน ==
=== ฤดูกาลที่ 1 ===
Red
Home Is Where Your Head Is
Cornflakes
Spit Soup
Hollywood's Ark
At the Drive-In
Pie in the Sky
Let's Make a Right Price
Return of Red
Sheep Dogs
Hobo Hounds
Show and Tell
Red Strikes Back
Bathroom Humor
Spooks a Poppin'
Jerk
Substitute Teacher
Las Pelotas!
A Quarter
Love
=== ฤดูกาลที่ 2 ===
Stunt Dogs
Post Office
Love Doctors
Far-Out Friday
Seeing Eye Dogs
Cat!
Love in the Park
Day Dream
Trash Day
Vegas Buffet
Where's The Bone?
Door Jam
Cookies, Ookies, Blookies
Family Values
Cartoon Canines
Inside Out
Fun!
The Rise and Fall of the Big Dog
Space Dogs
=== ตอนของสายลับกระรอก ===
One Ton
Scirrocco Mole
Hot Rodney
Greg
Quark
Platypus
Egg
Voodoo Goat
Chamleon
Agent Penny
Goldflipper
== แหล่งข้อมูลอื่น ==
Toon Tracker: 2 Stupid Dogs 
การ์ตูนอเมริกัน
การ์ตูนทีวีแอนิเมชัน
รายการโทรทัศน์ภาษาอังกฤษ
ตัวละครกลุ่มสอง
Sutee Suksomkit

redirect สุธี สุขสมกิจ
โหล

โหล (dozen) เป็นการเรียกจำนวนที่เท่ากับ 12 ในจำนวนนับ โหลอาจถือเป็นการจัดกลุ่มจำนวนนับในยุคแรกๆ เนื่องจากว่าเป็นจำนวนของวงโคจรดวงจันทร์ (เดือน) ในหนึ่งวงโคจรรอบดวงอาทิตย์ (ปี)
จำนวน
หน่วยปริมาณ
หม้อห้อม

หม้อห้อม เป็นชื่อเรียกเสื้อคอกลม แขนสั้น ผ่าอกตลอด มักย้อมสีน้ำเงินเข้มหรือดำ เขียนเป็น "ม่อห้อม" หรือ "ม่อฮ่อม" ก็มี
หม้อห้อมเป็นเครื่องแต่งกายพื้นบ้านของไท ตั้งแต่ไทลื้อในสิบสองปันนา ลาวในประเทศลาว และไทล้านนาทางภาคเหนือหรือภาคอีสานของไทย 
== การย้อม ==
น้ำที่ใช้ย้อมได้มาจากการนำต้นห้อมมาหมักในน้ำ จนใบห้อมเน่า ได้น้ำสีเขียวไข่กามีกลิ่นเหม็น จากนั้นนำใบห้อมที่เน่าแล้วทิ้งไป และนำใบห้อมใหม่มาหมักในน้ำเดิมจนเน่าเหม็นเข้มข้นขึ้น ได้น้ำห้อมสีฟ้า จากนั้นกรองกากห้อมทิ้งไปเหลือแต่น้ำ เมื่อนำน้ำที่ได้ไปหมักกับปูนขาว กวนให้ขึ้นฟอง เมื่อน้ำทำปฏิกิริยากับอากาศ จะได้น้ำสีน้ำเงินเข้มหรือสีคราม เมื่อกรองเอาแต่น้ำสี ใส่ในหม้อดินใบใหญ่จึงเรียกว่า "หม้อห้อม"
การย้อมผ้าหรือเส้นด้าย ให้เป็นสีหม้อห้อม จะต้องย้อมหลาย ๆ ครั้ง โดยผสมขมิ้น ฝักส้มป่อยเผา หรือน้ำมะขามเปียก และน้ำด่างที่ได้จากการเกรอะขี้เถ้าและเหล้าป่า หรือน้ำอ้อย
ผ้าหม้อห้อมเมื่อใช้งานไปนาน ๆ สีจะซีดลง และต้องนำกลับมาย้อมใหม่อยู่เสมอ ซึ่งต่างจากผ้าสีครามที่ได้จากการย้อมด้วยสีสังเคราะห์ทางเคมี ซึ่งสีจะไม่ซีด เมื่อผ่านการซักล้าง
== อ้างอิง ==
ผ้า
หมอตำแย

หมอตำแย หมายถึง หญิงผู้ทำคลอดตามแผนโบราณ ในภาษาไทย คำว่า "ตำแย" มาจากชื่อของภิกษุรูปหนึ่ง คือ "มหาเถรตำแย" ซึ่งเป็นผู้แต่งตำราว่าด้วยวิชาคลอดอันเป็นส่วนหนึ่งของคัมภีร์ปฐมจินดา
== อ้างอิง ==
== แหล่งข้อมูลอื่น ==
สูติศาสตร์
การแพทย์แผนโบราณ
อาชีพ